**102/3**

**KISWAHILI**

**KARATASI YA 3**

**FASIHI YA KISWAHILI**

**SAA 2 ½**

**MTIHANI WA MAJARIBIO**

**Maagizo**:

* Jibu maswali **manne** pekee
* Swali la **kwanza** ni la **lazima**
* Maswali hayo mengine yachaguliwe kutoka sehemu nne zilizobaki yaani: Riwaya, Hadithi fupi, Fasihi simulizi na ushairi.
* Usijibu maswali **mawili** kutoka **sehemu moja.**

**SEHEMU A : TAMTHILIA**

**KITHAKA WA MBERIA: kifo kisimani.**

**Swali la lazima.**

**1.** Mwandishi wa tamthilia ‘ kifo kisimani’, amemsawiri mwanamke kama kiumbe mwenye hadhi. Thibitisha kauli hii. (alama 20)

**SEHEMU B: RIWAYA**

**S.A. MOHAMMED: utengano.**

Jibu swali la 2 au la 3.

2. Huku ukitoa mifano mwafaka, eleza sifa tano za wahusika wafuatao:

i) Inspekta fadhili

ii) Kabi

3. “ Najua shida zako mwenzangu. Tumo kwenye chombo kimoja”

(a) Eleza muktadha wa dondo hili. (alama 4)

(b) Anayaambiwa maneno haya alikuwa anadhamiria kufanya nini na kwa sababu gani? (alama 6)

( c ) Taja na ueleze sifa zozote tano za anayeambiwa maneno haya. (alama 10)

**Sehemu c: ushairi**

**4. Soma shairi hili kasha ujibu maswali yanayofuatia.**

Uneni Wao

Zamani

Zamani sana

Nilimwona mama na kioto kifuani

Niliona leso likitamba ardhini la bi kizee

Niliona kaputi la mzee mkuu mchangani

Niliona vivulana na visichana

Niliona, niliona. Niliona!

Zamani

Zamani sana

Zama kabla nijue kuvaa kaptura

Nikasikia wakiamba yangu

“kiongozi wa kesho” wakakariri

Pindi ukifika wao mwisho

Nitavalishwa mavisho.

Zamani

Zamani sana

Siku za kupigana na simi

Nilisikia na masikio yangu

Sauti ikienda mbinguni

“Hii ni mikakati ya wetu wajukuu”

Ndoto zangu zikawa kule.

Na leo?

Si zamani sana

Amekalia mwengine na mwengine

Ingawa naona wimbo ungalipo!

Ningali mtoto ijapo kichwa ni cheupe pe?

Nangoja kesho!

a) Eleza ujumbe wa shairi hili (alama 6)

b) Eleza maana ya mistari ifuatayo kama ilivyotumiwa katika shairi (alama 4)

(i) Ndoto zangu zikawa kule

(ii) Ningali mtoto ijapo kichwa ni jeupe pe.

( C ) Andika ubeti wa pili kwa lugha nathari (alama 4)

(d) Hili ni shairi la aina gani? Toa ushahidi wa kila jibu (alama 3)

(e) Taja mbinu tatu za lugha zilizotumika katika shairi hili. (alama 3)

**5**. **Soma** **shairi lifutalo kasha ujibu maswali**

1. Hayawani nondokeya, nondokeya nenda mbali

Melaniwa huna haya, leo haja kukabili

Kimbiya nenda Ulaya, up indo wako usuli?

Umbakaji haini

2. Watoto waulizani, changudoa mekushinda?

Umezua vya uhuni, kuyachafuua makinda

Pinga kama si punguani, umewasinya wenetu

Umbakaji haini

3. Wahanyahanya yayaya,, mitanipatupatu

Matendoyo kubwayaya, umewasinya wenetu

Nairobi na siaya kotekote lighubutu

Umbakaji haini

4. Jogoo kuparagia, kifaranga ni halali?

Ukimwi sheria wawapa patia, huna akili

Nakutungia sheria. Takunga ukubali

Umbakaji ha ini.

a) Taja vitendo vyovyote vitatu vibaya anayesemwa. (alama 3)

b) Eleza ujumbe katika ubeti wa pili. (alama 4)

c) Hayawani ni nani katika shairi hili. (alama 2)

d) Andika ubeti wan ne kwa lugha nathari (alama 4)

e) Taja na ueleze mbinu zozote mbili za lugha zilizotumiwa na mshairi. (alama 4)

f) Thibitisha namna mwandishi wa shairi hili alivyotumia uhuru wake. (alama 3)

**SEHEMU D: HADITHI FUPI**

**K.W. WAMITILA - Mayai waziri wa maradhi na hadithi nyinginezo.**

6. Anwani ya hadithi ‘fumbo la mwana’ inaoana kabisa na ujumbe katika hadithi yenyewe.

Thibitisha dai hili. (alama 20)

**SEHEMU E: FASIHI SIMULIZI**

7. (a) Ni nini maana ya majigambo katika fasihi simulizi. (alama 2)

(b) Eleza sifa tano za majigambo katika fasihi simulizi. (alama 10)

(c)Eleza umuhimu wa majigambo katika fasihi simulizi. (alama 8)